पाएं अपने शहर की ताज़ा ख़बरें और फ्री ई-पेपरडाउनलोड करें
बुध और शुक्र ग्रह की वृषभ राशि में युति से महामारी के संक्रमण में कमी आने की संभावना है। बुध का वृष में प्रवेश हो चुका है, जबकि शुक्र 4 मई को वृष राशि में पहुंच गए। राहू इस राशि में पहले से ही मौजूद है। इसके साथ गर्मी तो पड़ेगी पर मौसम में यकायक परिवर्तन भी होता दिखाई देगा।
इस बीच हल्की बारिश और तेज हवा भी चलेगी। इसकी वजह बुध का कृषि क्षेत्र में अधिपत्य होना है, वहीं शुक्र रस प्रधान ग्रह है। इन दोनों ग्रहों की युति से संक्रमण को दूर करने के उपचार की कई अन्य नई दवाएं भी कारगर सिद्ध होती दिखाई देंगी।
पं. हिमांशु शुक्ल के अनुसार बुध का वृषभ राशि में प्रवेश हो चुका है, जबकि शुक्र इस राशि में 4 मई को पहुंचे। बुध-शुक्र की युति औषधि निर्माण के क्षेत्र में प्रगति कराने वाली सिद्ध होगी। कृषि-व्यापार क्षेत्र में भी हो रहे घाटे में कमी आएगी। बुध और राहू युवा वर्ग को रोजगार के अवसर उपलब्ध कराएंगे। बुध 26 मई को वृष से मिथुन में पहुंचेंगे तो यह युवा व कृषक वर्ग को विभिन्न स्रोतों से लाभ पहुंचाने में सहायक होंगे, क्योंकि मिथुन राशि पर भी इनका अधिपत्य है। शुक्र जातकों के रोग-शोक कम करेंगे।
फसलों के लिए रहेगा अनुकूल वातावरण
पं. शुक्ल ने बताया इस वर्ष शुक्र पूर्व अन्नाधिपह है। यानी फसल बोने के समय जो व्यवस्थाएं होती हैं वह शुक्र के अधीन है। खाद की आपूर्ति, रासायनिक दवाओं की आपूर्ति और फसल के अनुकूल वातावरण इस वर्ष सुलभतापूर्वक होगा। धान्येश बुध है, अर्थात फसल पकने के बाद उसके विक्रय के समय जो वातावरण होगा वह बुध के अधीन है। इस कारण फसल की कीमत अच्छी मिलेगी और कृषक वर्ग को फायदा होगा।
इन राशियों पर असर
14 मई को सूर्य वृषभ में प्रवेश करेंगे
पं. शुक्ल के अनुसार वृषभ का स्वामित्व शुक्र ग्रह के पास है। इससे सर्वाधिक लाभ इसी राशि के जातकों को होगा। 14 मई को सूर्य वृषभ राशि में प्रवेश करेंगे, तब मौसम में परिवर्तन होता दिखाई देगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn